The Gathering Storm (TV-film 1974)

The Gathering Storm er en britisk-amerikansk biografisk dramafilm fra 1974 om Winston Churchill. Den ble produsert for fjernsyn og hadde sin første visning på amerikanske NBC. Filmen skildrer Winston Churchills liv de siste årene før utbruddet av andre verdenskrig (1936–1940). Handlingen tar utgangspunkt i den første boka i hans historiske bokserie The Second World War (1948–1953). Rollen som Churchill spilles av Richard Burton og hans kone Clementine av Virginia McKenna. Videre finner man Robin Bailey i rollen som Neville Chamberlain, Ian Bannen som Adolf Hitler, Ian Ogilvy som Edward VIII, Thorley Walters som Stanley Baldwin og Patrick Stewart som Clement Attlee.

Filmen var en samproduksjon mellom NBC og britiske BBC.

I 2002 kom en ny tv-film med samme tittel som hadde Albert Finney i rollen som Churchill. Selv om den er basert på samme materiale, har den få likhetstrekk med filmen fra 1974.

Referanser

Eksterne lenker 
 

TV-filmer fra USA
Britiske TV-filmer
Dramafilmer fra USA
Britiske dramafilmer
Biografiske filmer fra USA
Britiske biografiske filmer
Historiske filmer fra USA
Britiske historiske filmer
Dramaproduksjoner på TV om andre verdenskrig
Filmer basert på bøker
TV-filmer fra 1970-årene
1930-årene i Storbritannia